Κυβέρνηση Δαμασκηνού 1945

Η Κυβέρνηση Δαμασκηνού 1945 (Οκτώβριος – Νοέμβριος 1945) σχηματίστηκε σαν προσωρινή, λύση ανάγκης την 17η Οκτωβρίου 1945, για να αντιμετωπίσει την πολυήμερη ακυβερνησία που είχε επιφέρει η παραίτηση της προηγούμενης κυβέρνησης Βούλγαρη, στις 9 Οκτωβρίου 1945. . Ο Αντιβασιλέας Δαμασκηνός, όταν δέχτηκε την υποβληθείσα παραίτηση, έδωσε την εντολή σχηματισμού κυβέρνησης στον αρχηγό του κόμματος των Φιλελευθέρων, Θεμιστοκλή Σοφούλη. Ο Σοφούλης, άρχισε κύκλους συνομιλιών με όλα τα κόμματα για τη δημιουργία κυβέρνησης συνασπισμού που προσέκρουσε στην άρνηση του Λαϊκού κόμματος, να συμμετάσχει ή να εγκρίνει οποιαδήποτε άλλη κυβέρνηση εκτός από αυστηρά υπηρεσιακή. Όταν την εντολή σχηματισμού κυβέρνησης ανέλαβε το Λαϊκό Κόμμα - το οποίο τότε διοικούταν από τριμελή επιτροπή - την κατέθεσε πάραυτα, εμμένοντας στις απόψεις του. Ο Δαμασκηνός σε μια προσπάθεια σχηματισμού υπηρεσιακής κυβέρνησης, ανέθεσε την εντολή στον Ανάργυρο Δημητρακόπουλο, με σκοπό να έρθει σε επαφές με πρόσωπα της ανώτατης υπαλληλικής ιεραρχίας. Όμως, σε λίγες ώρες, ο Δημητρακόπουλος κατέθεσε την εντολή, άπρακτος. Στο ίδιο κενό έπεσε και η προσπάθεια του Εμμανουήλ Τσουδερού να σχηματίσει κυβέρνηση από πολιτικές προσωπικότητες. Έτσι, μπροστά στο φάσμα της ακυβερνησίας, ο αρχιεπίσκοπος, ανέλαβε προσωρινά, την Πρωθυπουργία κρατώντας το ίδιο κυβερνητικό σχήμα, ενώ συνέχισε τις συνομιλίες και τις διαπραγματεύσεις για τη σύσταση πολιτικής κυβέρνησης.

 «Πρωθυπουργός» - («Πρόεδρος του υπουργικού συμβουλίου»): Αρχιεπίσκοπος Δαμασκηνός«Επί των Εξωτερικών υπουργός»: Ιωάννης Πολίτης «Επί του Τύπου και Πληροφοριών υφυπουργός» του Υπουργείο Εξωτερικών: Βασίλειος Δενδραμής «Επί των Εσωτερικών υπουργός» : Πέτρος Γουναράκης «Επί της Δικαιοσύνης υπουργός» : Βασίλειος Κυριακόπουλος «Επί της Παιδείας και Θρησκευμάτων υπουργός»: Γεώργιος Ν. Οικονόμου «Επί της Εθνικής Οικονομίας υπουργός» : Παναγιώτης Μαυρίκης «Επί των Οικονομικών υπουργός» : Γεώργιος Μαντζαβίνος «Επί των Οικονομικών υφυπουργός» : Μιχαήλ Πεσμαζόγλου «Επί των Δημοσίων έργων υπουργός»: Ανάργυρος Δημητρακόπουλος «Επί των Μεταφορών υπουργός»: Δημήτριος Μαχάς «Επί της Γεωργίας υπουργός»: Παναγιώτης Κουτσομητόπουλος «Επί των Ταχυδρομείων, Τηλεγράφων και Τηλεφώνων υπουργός»: Χρήστος Λούης «Επί της Υγιεινής υπουργός» : Βασίλειος Βοΐλας «Επί της Κοινωνικής Προνοίας υπουργός» : Γρηγόριος Κασιμάτης «Επί της Κοινωνικής Προνοίας Υπηρεσιακός υφυπουργός» : Κωνσταντίνος Καμπάς «Επί της Υπηρεσίας Παλινοστήσεως Προσφύγων Υπηρεσιακός υφυπουργός» στο Υπουργείο Κοινωνικής Προνοίας : Αλέξανδρος Λεβίδης «Επί του Εφοδιασμού υπουργός»: Ιωάννης Παρασκευόπουλος «Επί της Εργασίας υπουργός» : Ανδρέας Ζάκκας «Επί των Στρατιωτικών υπουργός»: Αλέξανδρος Μερεντίτης «Επί των Ναυτικών υπουργός» : Αλέξανδρος Μερεντίτης «Επί της Εμπορικής Ναυτιλίας υπουργός: Σπυρίδων Μάτεσις «Επί της Αεροπορίας υπουργός»: Γεώργιος Αλεξανδρής«Υφυπουργός - Γενικός Διοικητής Ηπείρου» : Γεώργιος Οικονομόπουλος «Υφυπουργός - Γενικός Διοικητής Δυτικής Μακεδονίας» : Χριστόφορος Νάλτσας «Υφυπουργός - Γενικός Διοικητής Ανατολικής Μακεδονίας» : Επαμεινώνδας Κυπριάδης «Υφυπουργός - Γενικός Διοικητής Κεντρικής Μακεδονίας» : Χαράλαμπος Φραγκίστας «Υφυπουργός - Γενικός Διοικητής Θράκης» : Χαράλαμπος Ρουχωτάς Εφημερίδα "Ελευθερία". Φύλλα από 8 έως 18 Οκτωβρίου 1945 [1]